Πανικό και τραυματισμούς προκάλεσε ένας άνδρας στη Γερμανία, όταν αποφάσισε να ουρήσει από γέφυρα στο Βερολίνο. Σύμφωνα με την πυροσβεστική υπηρεσία της γερμανικής πρωτεύουσας, ο άνδρας, αγνώστων λοιπών στοιχείων, βρισκόταν το βράδυ της Παρασκευής στην χαμηλού ύψους γέφυρα Γιάνοβιτς και άρχισε να ουρεί όταν από κάτω περνούσε ένα τουριστικό σκάφος.

ADVERTISING

Άνθρωποι που επέβαιναν στο σκάφος τρόμαξαν και σηκώθηκαν από τις θέσεις τους, με αποτέλεσμα να χτυπήσουν τα κεφάλια τους στη γέφυρα. Τέσσερα άτομα διακομίστηκαν στο νοσοκομείο με ασθενοφόρο, έχοντας τραύματα στο κεφάλι.

Άγνωστο είναι αν ο άνδρας συνελήφθη ή του επιβλήθηκε πρόστιμο.